8 «Մեծ երկրաշարժեր կլինեն» (Ղուկաս 21։11)։ Ըստ ԱՄՆ-ի Երկրաբանական ծառայության հետազոտությունների՝ ամեն տարի սպասվում են միջին թվով 19 մեծ երկրաշարժեր, այնքան ուժեղ, որ կարող են վնասել շենքերը և ճեղքել գետինը (U.S. Geological Survey)։ Դեռ ավելին, ամեն տարի տեղի են ունենում այնպիսի երկրաշարժեր, որոնք իրենց ուժգնությամբ ամբողջովին փլատակների են վերածում բազմաթիվ շինություններ։ Առկա տվյալների համաձայն՝ 1900թ.-ից այս կողմ երկրաշարժերը խլել են 2 միլիոնից ավել մարդու կյանք։ Մի աղբյուրում նշվում է. «Տեխնոլոգիայի զարգացումը շատ քիչ բան է կարողացել անել մահվան դեպքերը նվազեցնելու համար»։